EkBass/fiwiki-20250220-pages-articles huggingface dataset:
There Be Dragons

There Be Dragons on Roland Joffén käsikirjoittama ja ohjaama historiallinen seikkailueepos. Elokuva on draama, joka sijoittuu Espanjan sisällissotaan (1936–1939). Sisällissota tunnetaan erittäin ikävänä, sillä se asetti espanjalaiset vastakkain toistensa kanssa, joskus jopa saman perheen sisällä. Sisällissota on vieläkin arka teema Espanjassa. Joffén mukaan elokuvassa puhutaan rakkaudesta, vihasta, ystävyydestä ja pettämisestä, sekä jokapäiväisen elämän tärkeyden löytämisestä. Elokuvan ensi-ilta oli keväällä 2011. Vuonna 1992 toimittaja Robertin on kirjoitettava pyhän Josemaría Escriván (todellinen hahmo, jota näyttelee Charlie Cox) elämästä, koska samana vuonna Josemaría Escrivá julistetaan autuaaksi Katolisessa kirkossa. Robert huomaa, että Josemaría on kotoisin samasta kylästä kuin hänen oma isänsä, Manolo (Wes Bentley). Elokuvan tarina siirtyy vuodesta 1992 30-luvulle, Josemarian, Manolon ja muiden elämään sisällissodan aikana. == Historia ja fiktio elokuvassa == Joffé käyttää elokuvassa sekä historiallisia henkilöitä (Josemaría Escrivá), että kuvitteellisia hahmoja (kuten Manolo, Robert, ja muut sivuhahmot). Tarina sijoittuu todelliseen historian vaiheeseen ja Joffé yrittää kuvata Espanjan sisällissotaa mahdollisimman aidosti. Toisaalta itse tarina on melkein täysin fiktio, vaikka osa siitä on Josemaria Escrivan elämäkerran innoittamaa. === Josemaría Escrivá === Josemaría Escrivá de Balaguer (9. tammikuuta 1902 Barbastro, Espanja – 26. kesäkuuta 1975 Rooma, Italia) oli espanjalainen katolinen pappi ja katolisen kirkon sielunhoitoinstituutio Opus Dein perustaja. == Näyttelijät == thumb|right|Olga Kurylenko. == Tuottajat == Elokuvan tuottajat ovat Roland Joffé, Ignacio G. Sancha, Guy J. Louthan ja Ignaicio Núñez. Rahoitus on peräisin Sanchan ja Núñezin rahastosta, johon on sijoittanut yli 100 yksityistä rahoittajaa, rahastoa ja yritystä. Antena 3, Espanjan ensimmäinen yksityiskanava on myös rahoittanut elokuvaa. == Aiheesta muualla == * Elokuvan verkkosivu * There Be Dragons, lisää materiaalia * Therebedragons.info * Live Press Conference transcript (October 29th, 2009) * Video elokuvasta Rome Reports -sivussa Luokka:Vuoden 2011 yhdysvaltalaiset elokuvat Luokka:Tositapahtumiin perustuvat elokuvat Luokka:Roland Joffén ohjaamat elokuvat Luokka:Opus Dei Luokka:Yhdysvaltalaiset sotadraamat
Tromp-luokka (risteilijä)

Tromp-luokka oli Alankomaiden Kuninkaallisen laivaston kahden aluksen muodostama risteilijäluokka. Alukset palvelivat toisessa maailmansodassa Britannian Kuninkaallisen laivaston alaisuudessa. Alusluokka luokiteltiin alun perin hävittäjälaivueiden johtoaluksiksi vuoden 1931 laivastosuunnitelmassa, koska risteilijähankinnan esittamistä ei pidetty poliittisesti tarkoituksenmukaisena. == Alukset == Tromp-luokan risteilijätWhitley, M. J. s. 194 Nimi Telakka Kölinlasku Vesille Valmis Kohtalo Hr. Ms. Tromp Nederlandsche Scheepsbouw Maatschappij, Amsterdam 17. tammikuuta 1936 24. toukokuuta 1937 18. elokuuta 1938 palveluksesta 1955 romutettu 1969 Hr. Ms. Jacob van Heemskerck NSM, Amsterdam 31. lokakuuta 1938 16. syyskuuta 1939 16. syyskuuta 1939 palveluksesta 20. marraskuuta 1969 myyty romutettavaksi 23. kesäkuuta 1970 ==Lähteet== * * === Viitteet === *
Marko Mänttäri

Marko Juhani Mänttäri (s. 21. heinäkuuta 1980 Anjalankoski) on suomalainen ampumahiihtäjä ja uransa lopettanut maastohiihtäjä. Hän edusti Kouvolan Hiihtoseuraa. Kasvattajaseura on Sippolan Kunto. Mänttäri kirjoitti ylioppilaaksi Inkeroisten lukiosta. Hän valmistui liikunnanopettajaksi Jyväskylän yliopistosta vuonna 2006. Gradun aiheena oli lukioikäisten nuorten koettu fyysinen pätevyys ja fyysinen kunto. == Aiheesta muualla == * * Luokka:Suomalaiset ampumahiihtäjät Luokka:Suomalaiset maastohiihtäjät Luokka:Suomalaiset opettajat Luokka:Vuonna 1980 syntyneet Luokka:Elävät henkilöt
Jari Ruonala

Jari Ruonala (s. 1955) on suomalainen diplomikitaristi. Hän on opiskellut kitaransoittoa Oulun Konservatoriossa ja Oulun seudun ammattikorkeakoulussa. Ruonala valmistui musiikin maisteriksi vuonna 2005. Ruonala on tehnyt yhteistyötä muun muassa Stefan Stanciun, Unto Kukan, Raili Kukkohovin ja Eero Ylitalon kanssa ja tullut tunnetuksi myös hengellisen musiikin esittäjänä. Ruonala toimii Iin kansalaisopiston päätoimisena musiikinopettajana. == Levytyksiä == * Romanze: musiikkia mandoliinilla ja kitaralla = music with a mandolin and a guitar, UNK001, 2006. * Saksio, Heimo: Taas soivat joulun kellot. SAXCD01, 2003. * Kaksi kaunista miestä: Ensimmäiset ja viimeiset, EYCD-3593, 1993. == Lähteet == *Oulun ev.-lut. seurakunnat: Panhuilu ja kitara kuljettavat kohti joulun tunnelmaa *Haku tekijänimellä "Ruonala, Jari", Oulun kaupunginkirjasto-maakuntakirjasto *Ensimmäiset musiikin maisterit valmistuivat, Oulun seudun ammattikorkeakoulu *TV7 -konsertissa Oulussa, TV7 Luokka:Suomalaiset kitaristit Luokka:Suomalaiset musiikkipedagogit Luokka:Elävät henkilöt Luokka:Vuonna 1955 syntyneet
Tšarodan piiri

Tšarodan piiri (, avaariksi ЧIарада район, Tšarada raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 1156,8 neliökilometriä. Asukkaita on 11 300 henkeä (vuonna 2010). Tšarodan piiri sijaitsee Dagestanin länsiosan vuoristoseudulla. Se rajoittuu pohjoisessa Šamilin ja Gunibin, idässä Lakin, etelässä Rutulin ja lännessä Tljaratan piireihin. Seudulta saa alkunsa Karakoisujoki. Piiriin kuuluu 12 maalaiskuntaa: Artšib, Dusrah, Gilib, Gotšada, Gotšob, Irib, Magar, Muguruh, Šalib, Sumeta, Tšaroda ja Tsurib. Hallinnollinen keskus on Tsuribin kylä, josta on 187 kilometriä tasavallan pääkaupunkiin Mahatškalaan. Asutuskeskuksia on yhteensä 53. Vuoden 2002 väestönlaskennan mukaan piirin asukkaista 98,4 % on avaareja ja 1,4 % lakeja. Avaareiksi on luettu myös artšit, joita lienee noin tuhat henkeä. Kaupunkiväestöä ei ole. Seudun pääelinkeino on karjanhoito, joka tuottaa lihaa, maitoa ja villaa. Karjan talvilaitumet sijaitsevat Dagestanin tasankoseudulla. Teollisuutta edustavat pienet leipomot. Piiristä on maantieyhteys Gunibin ja Levašin kautta Buinakskiin. Piirissä toimii 11 lastentarhaa ja 47 koulua, joiden yhteydessä on 7 asuntolaa. Kulttuurilaitoksia ovat lasten taidekoulu, 28 kerhotaloa, 24 kirjastoa, museo ja kansanteatteri. Nähtävyyksiin kuuluvat Tsuldan ja Gotšobin historialliset rakennukset sekä Tširhaljun vesiputous. Paikallislehtenä ilmestyy avaarinkielinen Tšarada. ==Lähteet== ==Aiheesta muualla== * Tšarodan piirin sivusto * Tšarodan piiri Dagestanin hallituksen sivustolla * Tšarodan piiri Dagestanin presidentin sivustolla Luokka:Dagestanin piirit
Muuruveden vaakuna

Muuruveden vaakuna oli Muuruveden kunnan tunnus. Vaakunan aiheen uittohaan terät viittaavat metsätalouden merkitykseen kunnalle. Vaakunan selitys on ”vihreässä kentässä kaksi vasemmalta esiintyöntyvää kultaista uittohaan terää.” Vaakunan on suunnitellut Kaj Kajander, ja Muuruveden kunnanvaltuusto hyväksyi sen kokouksessaan 26. marraskuuta 1962. Sisäasiainministeriö vahvisti vaakunan käyttöön 18. huhtikuuta 1963. Vaakuna jäi epäviralliseksi kotiseutuvaakunaksi 1971, kun Muuruvesi liittyi Juankosken kuntaan. == Lähteet == * * Muuruvesi Vaakuna
Universally Speaking

Universally Speaking on Red Hot Chili Peppersin kappale. Kappale löytyy vuonna 2002 julkaistulta albumilta By the Way. Kappale julkaistiin singlenä maailmanlaajuisesti vuonna 2003, Yhdysvaltoja lukuun ottamatta. Single oli parhaimmillaan 27. Britannian singlelistallahttp://acharts.us/song/1129. Kappale löytyy bändin kokoelma-albumilta Greatest Hits ja konserttitallenteelta Live in Hyde Park. Singlen b-puoli on "Slowly Deeply". ==Musiikkivideo== Dave Sheridan esiintyy toista kertaa Red Hot Chili Peppersin musiikkivideolla. Hän oli ensimmäistä kertaa singlen By the Way videossa taksikuskina. Tämän singlen videolla Sheridan esittää samaa henkilöä, joka yrittää epätoivoisesti palauttaa kirjaa, joka jäi edellisessä videossa laulaja Anthony Kiedikseltä taksiin. Videolla hän yrittää kaikin keinoin päästä lavalla Red Hot Chili Peppersin konsertin aikana. Lopulta hän pääsee lavalle ja palauttaa Kiedikseltä taksiin unohtuneen kirjan. Musiikkivideon ohjasi Dick Rude, joka ohjasi myös singlen Catholic School Girls Rule videon. ==Listasijoitukset== Lista Paras sijoitus Listaviikot Britannian singlelista 27 2 Irlannin Top 50 42 2 ==Singlen kappaleet== CD Single 1 # "Universally Speaking " # "By The Way" (Akustinen liveversio) # "Don't Forget Me" (Live) CD Single 2 # "Universally Speaking" # "Slowly Deeply" # "Universally Speaking" (video) ==Lähteet== Luokka:Red Hot Chili Peppersin kappaleet Luokka:Vuoden 2002 kappaleet
Turmoil Games

Turmoil Games oli itsenäinen suomalainen pelitalo, joka perustettiin Rovaniemellä vuonna 2008. Pelistudion ensimmäinen videopeli, Alpha Polaris, julkaistiin Windows-käyttöjärjestelmälle alkuvuodesta 2011. Peli on "osoita ja klikkaa" -tyyliin toteutettu kauhu- ja seikkailupeli, joka sijoittuu Grönlantiin öljyntutkimusasemalle. Pelin maailmanlaajuisesta levityksestä vastaa saksalainen yritys Just A Game. Peli on julkaistu Steam-palvelussa Turmoil Gamesin itsensä julkaisemana vuonna 2015. Turmoil Games lakkautti toimintansa toukokuussa 2020. == Lähteet == ==Aiheesta muualla== *Turmoil Gamesin kotisivut Luokka:Entiset suomalaiset videopeliyritykset
Nuijamaan vaakuna

Nuijamaan vaakuna oli Nuijamaan kunnan tunnus, joka puhuvana vaakunana viittaa kunnan nimeen. Vaakunan selitys on ”hopeakentässä esiin työntyvä, kultakyntinen, musta karhun kämmen, joka pitää punaista nuijaa.” Vaakunan on suunnitellut Gustaf von Numers, ja Nuijamaan kunnanvaltuusto hyväksyi sen kokouksessaan 4. joulukuuta 1959. Sisäasiainministeriö vahvisti vaakunan käyttöön 24. maaliskuuta 1960. Vaakuna jäi epäviralliseksi kotiseutuvaakunaksi 1989, kun Nuijamaa liittyi Lappeenrannan kaupunkiin. == Lähteet == * * Nuijamaa Luokka:Gustaf von Numersin suunnittelemat kunnanvaakunat Vaakuna
Klooriakne

Klooriakne on klooriyhdisteiden, varsinkin dioksiinin aiheuttama märkänäppyläinen ihottuma. Etenkin korvien takana, silmien ympärillä ja hartioissa esiintyy komedoja (ihomatoja) ja erityisesti avoimia komedoja eli mustapäitä. Nämä johtuvat siitä, että talirauhasten tiehyet tukkeutuvat niitä reunustavan solukon liikakasvun takia. Harvoin esiintyy varsinaista tulehdusta, sen sijaan pustuloita (märkää sisältäviä pieniä rakkuloita), noduluksia (kyhmyjä) ja kystia.Toxic responses of the skin, kirjassa Klaassen CD. Casarett and Doull's Toxicology, McGraw-Hill, New York 2001 Klooriakneen voi liittyä ihon ja kynsien sidekalvojen tummumista eli ylimääräistä pigmentaatiota.Haittavaikutukset ihmisissä Klooriaknea voi esiintyy kaikissa ikäryhmissä, mutta lapset ovat selvästi aikuisia herkempiä.Tuomisto J. 100 kysymystä ympäristöstä ja terveydestä: arsenikista öljyyn, s. 73. ISBN 951-656-221-3. Verkossa englanniksi http://en.opasnet.org/w/Are_the_dioxins_the_most_dangerous_chemicals_in_our_environment%3F. Aknemuoto tuli tunnetuksi useissa kemikaalionnettomuuksissa Saksassa sekä vuonna 1976 Italiassa, kun Sevesossa pääsi torjunta-ainetehtaan säiliöstä useita kilogrammoja dioksiinia ilmaan. Tunnetuin uhri on Ukrainan presidentti Viktor Juštšenko. Kyseessä oli tahallinen myrkytys hänen ollessaan presidenttiehdokkaana.Sorg O ym. 2,3,7,8-tetrachlorodibenzo-p-dioxin (TCDD) poisoning in Victor Yushchenko: identification and measurement of TCDD metabolites. Lancet 2009:374:1179-1185. == Katso myös == * Dioksiinit == Lähteet == Luokka:Ihotaudit
Pittsfield

Pittsfield on kaupunki Massachusettsissa, Yhdysvalloissa. Se on Berkshiren piirikunnan suurin kaupunki ja sen hallintokeskus. Siellä oli 42 432 asukasta vuonna 2009. == Historia == Bostonilaista Jacob Wendelliä pidetään Pittsfieldin alkuunpanijana, vaikka hän ei koskaan asunut siellä ja ei välttämättä edes käynyt alueella. Hän osti vuonna 1738 intiaaneilta noin 80 neliökilometriä maata, jotka hän aikoi jakaa osiin ja myydä eteenpäin uudisasukkaille. Wendell liittoutui yhteen Philip Livingstonin ja John Stoddardin kanssa. Jälkimmäisellä oli alueelta neljä neliökilometriä maata. He menivät 1743 alueelle raivaamaan maata, mutta intiaanihyökkäysten uhka pakotti heidät luovuttamaan, ja maa pysyi asumattomana. Vuonna 1752 saapuivat ensimmäiset uudisasukkaat, jotka tulivat pääasiassa Westfieldistä. Kylä alkoi kasvaa, ja vuonna 1761 siitä tehtiin oma kunnallishallinnollinen yksikkönsä, Township of Pittsfield. Se sai nimensä brittipoliitikko William Pittin mukaan. Kylässä oli 200 asukasta vuonna 1761. Vapaussodan lopulla Pittsfieldissä oli jo 2 000 asukasta. Se oli lähinnä maatalousaluetta, joka oli tuottoisaa useiden Housatonicjokeen laskevien purojen ansiosta. Vuonna 1807 Pittsfieldiin tuotiin Merinolampaita Espanjasta, ja siitä tuli Yhdysvaltain villateollisuuden keskus. Pittsfield jatkoi kasvuaa, ja vuonna 1891 se sai kaupunginoikeudet. Samana vuonna William Stanley oli siirtänyt Electric Manufacturing Companyn päämajan Pittsfieldiin. Yritys oli General Electricin edeltäjä. GE:n menestyksen ansiosta Pittsfieldin asukasluku oli kasvanut 1930 mennessä jo 50 000:nteen. Monien muiden Uuden-Englannin teollisuuskaupunkien tavoin Pittsfieldin talous on kuitenkin köyhtynyt 1900-luvun jälkimmäisellä puoliskolla. == Lähteet == == Aiheesta muualla == *Kaupungin kotisivut Luokka:Massachusettsin kaupungit
Taskarin sankarit

Taskarin sankarit on vuonna 2011 ilmestynyt Aku Ankka -sarjakuvasarja. Sarjaan kuuluu neljä eri osaa ja toisen osan mukana myyty säilytyskotelo. Se on myös verrattavissa vuonna 2010 ilmestyneeseen Taskarin parhaat -sarjaan. Tässä sarjakuvasarjassa on mukana erityisen paljon Aku Ankka -aiheisia agenttitarinoita. Jokainen kirja sisältää yhden Aku Ankan taskukirjoissa ennen julkaisemattoman tarinan. == Osat == |} == Lähteet == * Inducks-tietokanta: Taskarin sankarit *
Šamilkala

Šamilkala (; avaariksi Шамилхъала, Šamilhala) on kaupunkimainen taajama Dagestanin tasavallan Untsukulin piirissä Venäjällä. Se sijaitsee Avarskoje Koisu -joen varrella 10 kilometriä Untsukulin piirikeskuksesta kaakkoon. Asukkaita on 7 200 henkeä (vuonna 2010). Taajama on perustettu vuonna 1985 Irganain vesivoimalaitoksen rakentajien asutukseksi. Aluksi sen nimenä oli Svetogorsk. Vuonna 1990 taajama nimettiin uudelleen imaami Šamilin mukaan. ==Lähteet== Luokka:Dagestanin kaupunkimaiset taajamat Luokka:Untsukulin piiri
Svetogorsk (täsmennyssivu)

Svetogorsk tarkoittaa seuraavia asioita: * Svetogorsk, Enson kaupungin venäjänkielinen nimi * Svetogorsk, Šamilkalan taajaman entinen nimi * OAO Svetogorsk, hienopaperi- ja kartonkitehdas Ensossa
Ilkka Virta

Ilkka Virta on suomalainen kitaristi ja kitarapedagogi. Hän opiskeli Sibelius- Akatemiassa vuosina 1974–1981 ja aloitti konserttitoimintansa 1970-luvun puolivälissä. Ensikonserttinsa jälkeen Virta on konsertoinut sekä solistina että kamarimuusikkona useissa kokoonpanoissa. Hänen soolo-ohjelmistonsa sisältää musiikkia erilaisilta tyylikausilta renessanssista nykymusiikkiin sekä laajan kamarimusiikkiohjelmiston. Virta teki ensimmäisen levytyksensä vuonna 1993. Hän työskentelee Oulun Konservatorion kitaransoiton yliopettajana. Hän myös rakentaa itse kitaroita omiin tarpeisiinsa. ==Levytyksiä== *Anton Diabelli: Sonaatit, kitara, op. 29, Oulu City Conservatory OKOCD-1, 1994. *Jari S. Puhakka & Ilkka Virta: Amusements, Alba Records ABCD114, 1997. *Mauro Giuliani: Complete duos & trio for violin, guitar and violoncello, Alba Records ABCD124, 1998. *Ilkka Virta & Miklós Spányi: Pieces for guitar & fortepiano, Hungaroton HCD31935, 2000. *Filippo Gragnani: Three duos for violin and guitar op. 8 = Kolme duettoa viululle ja kitaralle op. 8, Alba Re149, 2004. *Anton Diabelli: Complete sonatinas & sonatas for fortepiano and guitar, Alba Records ABCD142, 2005. ==Lähteet== *Virve Karen ja Ilkka Virta Sympaalin asemalla 15.8 *Haku tekijänimellä "Virta, Ilkka", Oulun kaupunginkirjasto-maakuntakirjasto *Omiin tarpeisiin, Kitaristi 2/2008, s. 28-29. ==Aiheesta muualla== * Kotisivu *Ilkka Virran YouTube-kanava Luokka:Suomalaiset kitaristit Luokka:Suomalaiset musiikkipedagogit Luokka:Elävät henkilöt Luokka:Syntymävuosi puuttuu
Zenga

Zenga (suomeksi: zen-maalaus) on zenmestareiden tekemää mustemaalausta tai kalligrafiaa. Teos maalataan tavallisesti ohuelle japaninpaperille musteeseen kastetulla siveltimellä. Myös käsiä, sormia ja risuja on käytetty zengan maalaamiseen. Maalaus ilmentää suorasukaisesti maalaajansa henkisen ymmärryksen tasoa, tai pyrkii välittämään katsojalleen zenbuddhalaisen opetuksen. Zenga-maalaus on hyvin korutonta ja pelkistynyttä. ==Historia== Zengan voidaan sanoa eriytyneen omaksi japanilaisen mustemaalaustaiteen (sumi-e) haaraksi 1600-luvulla. Se poikkeaa aikaisemmasta Muromachi-tyylistä koruttomuudella ja luonnosmaisuudellaan. Kehitykseen johti aikaisempin zen- taiteen mesenaattien (daimyot ja shōgunit) kiinnostuksen siirtyminen muunlaiseen ilmaisuun, kungfutsealaisten oppineiden ottaessa zenmestareiden paikan vallanpitäjien neuvonantajina. Aikaisemman kysynnän hiipuessa ammattimaiset zen-maalarit ja heidän temppeliateljeensa katosivat hiljalleen. Seurauksena mustemaalauksesta tuli luonteeltaan luonnosmaista, koska tekijät olivat yleensä zenluostareiden apotteja tai pappeja, joilla oli paljon muita vastuita huolenaan. Sisältö valtasi alan ulkoiselta hohdolta, mestareiden lahjoittaessa teoksia oppilailleen opiskeltavaksi. ==Tunnettuja zenga- maalareita== Tunnetuimipia zenga-maalareita ovat mm. Fugai Ekun (1568–1654), Hakuin Ekaku (1685–1769), Sengai Gibon (1750–1838), Torei Enji (1721–1792), Nakahara Nantembo (1839–1925), Mokurai (1854–1930), Yamamoto Gempo (1867–1963), Seki Seisetsu (1877–1945), Deiryu (1895–1954), Shibayama (1894–1974) ja Fukushima Keido (1933–), joka on Kioton Tofuku-ji rinzai- zentemppelin apotti. ==Kirjallisuutta== * * == Aiheesta muualla == * Reflections on Zenga, Stephen Addiss * http://www.gitter-yelen.org// Luokka:Buddhalainen taide Luokka:Japanilainen maalaustaide
Kytkentävirta

Kytkentävirta on sähkölaitteen ominaisuus heti sähköpiiriin kytkemisen jälkeen. Kytkentävirta määrittää tarvittavat sulakkeet, koska kytkentävirran suuruus on moninkertainen jatkuvaan virtaan nähden. Sähköjohtimet tulee myös mitoittaa hetkellinen kytkentävirta huomioon ottaen. ==Aiheesta muualla== * Kytkentävirran mittalaite -opinnäytetyö Luokka:Sähkötekniikka
Bryan van Waesberghe

Bryan van Waesberghe on belgialainen karateka, joka saavutti pronssia Belgian avoimessa turnauksessa vuonna 2010 alle 84-kiloisten sarjassa.Karate Records.com Viitattu 5.1.2011 Nuorten tasolla van Waesberghe saavutti parhaimmillaan hopeaa alle 84-kiloisten sarjassa Krokoyama Cupissa vuonna 2009. Tuolloin hän hävisi loppuottelun Saksan Mehmet Bolutille. ==Lähteet== Luokka:Belgialaiset karatekat Luokka:Syntymävuosi puuttuu Luokka:Elävät henkilöt
Kullervo (Launis)

Kullervo on Armas Launiksen kolminäytöksinen ooppera vuodelta 1917. Sen libreton on kirjoittanut säveltäjä itse paljolti Aleksis Kiven samannimisen näytelmän pohjalta. Tekstissä on myös katkelmia Kalevalasta, Kantelettaresta ja Eino Leinon runosta Tuonelan joutsen. Teos sai kantaesityksensä Suomalaisessa Oopperassa 28. helmikuuta 1917. Ammattitaitoisesti orkestroidun oopperan sävelkieli on kansallisromanttista ja muistuttaa Toivo Kuulan ja Oskar Merikannon tyyliä. Launiksen kokemukset kansansävelmien keruumatkoilla vaikuttivat hänen mukaansa alkusoiton paimentorvisooloon ja toisen näytöksen alun huhuiluun. Kullervon äidin roolin esikuvana oli eräs säveltäjän tapaama vanha inkeriläisnainen. ==Henkilöt== *Kullervo, Ilmarin orja – baritoni *Kimmo, Ilmarin orja – basso *Kalervo, Kullervon isä – basso *Kullervon äiti – mezzosopraano *Ainikki, Kullervon sisar – mykkä osa *Kelmä, Kullervon sisar – sopraano *Unto, Kalervon veli – mykkä osa *Ilvo, Ilmarin emäntä – mezzosopraano *Tiera, Kullervon sotatoveri – koomillinen basso *Viksari, Kullervon sotatoveri – bariton *Tiimanen, Kullervon sotatoveri – tenori *Nyyrikki, linnustaja – koomillinen tenori *Sinikki, sinipiikka – ensi sopraano *Tuulikki, sinipiikka – toinen *Tellervo, sinipiikka – altto ===Hiiden väkeä=== *Ajatar – matala altto *Remunen – puheosa *Kalman impi – " *Syöjätär – " *Turja – " *1:nen Peikko – " *2:nen " - " *3:s " -" *4:s "-" *5:s "-" *6:s "-" == Lähteet == Luokka:Suomenkieliset oopperat Luokka:1910-luvun musiikkiteokset Luokka:Kalevala musiikissa
Fortune Faded

"Fortune Faded" on Red Hot Chili Peppersin kappale, joka löytyy yhtyeen vuonna 2003 ilmestyneeltä kokoelma-albumilta Greatest Hits. Kappale nauhoitettiin samassa kartanossa kuin yhtyeen albumit Blood Sugar Sex Magik ja Stadium Arcadium. Se julkaistiin singlenä vuonna 2003, samana vuonna singlelle tehtiin myös musiikkivideo. Kappale oli alun perin nauhoitettu samoihin aikoihin kuin albumi By The Way ja se on soitettu livenä pari kertaa sen jälkeen. Yhtye ei kuitenkaan pitänyt alkuperäisestä versiosta ja nauhoitti sen uudelleen. Kappale kertoo yhtyeen urasta ja menestyksestä. Yhtye tietää, että heidän menestyksensä ja onnensa eivät kestä ikuisesti, eikä niistä voi pitää kiinni. Singlen b-puolet ovat "Bunker Hill" ja "Eskimo". ==Listasijoitukset== Lista Paras sijoitus Listaviikot Hot Mainstream Rock Trackshttp://www.allmusic.com/artist/red-hot-chili-peppers-p5241/charts- awards/billboard-singles 22 8 Alternative Songshttp://www.billboard.com/#/song/red-hot-chili-peppers/fortune- faded/5016624 8 15 Britannian singlelistahttp://web.archive.org/web/20070707194436/http://www.chartstats.com/songinfo.php?id=31372 11 5 Australian singlelistahttp://australian- charts.com/showitem.asp?interpret=Red+Hot+Chili+Peppers&titel;=Fortune+Faded&cat;=s 16 11 Ruotsin singlelistahttp://swedishcharts.com/showitem.asp?interpret=Red+Hot+Chili+Peppers&titel;=Fortune+Faded&cat;=s 44 1 Sveitsin singlelistahttp://hitparade.ch/showitem.asp?interpret=Red+Hot+Chili+Peppers&titel;=Fortune+Faded&cat;=s 59 3 Uuden-Seelannin singlelistahttp://charts.org.nz/showitem.asp?interpret=Red+Hot+Chili+Peppers&titel;=Fortune+Faded&cat;=s 37 1 Irlannin Top 50http://acharts.us/song/1337 20 5 Italian Top 50 29 11 Hollannin Top 40 34 5 Saksan Top 100 46 8 Itävallan Top 75 68 1 ==Singlen kappaleet== CD Single 1 # "Fortune Faded" 3:22 # "Eskimo" 5:31 # "Bunker Hill" 3:29 ==Lähteet== Luokka:Red Hot Chili Peppersin kappaleet Luokka:Vuoden 2003 kappaleet
Dionysia (suku)

Dionysia on esikkokasveihin kuuluva, tiiviitä mättäitä muodostavien ruohovartisten kasvien suku. Siihen kuuluu ainakin 49 lajia, joista useimmat elävät Iranissa ja Afganistanissa, mutta niitä tavataan myös Irakissa, Pakistanissa ja Tadžikistanissa. Dionysiamättäät kasvavat kuivissa oloissa kalkkikivikallioiden koloissa. Jotkut lajit kasvavat pelkästään yläpuolella roikkuvien kivenkielekkeiden alla, toiset ovat levinneet myös vinoille kalliopinnoille. Ne muodostavat tiiviitä mättäitä, jotka ovat keväällä toisinaan kokonaan keltaisten, violettien tai pinkkien kukkien peitossa.The genus Dionysia (Primulaceae), a synopsis and five new species Willdenowia 37 – 2007 == Lajeja == * Dionysia aretioides * Dionysia bryoides * Dionysia caespitosa * Dionysia diapensiifolia * Dionysia involucrata * Dionysia michauxii * Dionysia revoluta == Lähteet == Luokka:Esikkokasvit
Obi Metzger

Sam Obi Metzger Jr. (s. 7. syyskuuta 1987 Freetown, Sierra Leone) on sierraleonialainen jalkapalloilija, pelipaikaltaan hyökkääjä. Hän on pelannut pitkään Suomessa ja edusti Veikkausliigassa FC Hakaa kausina 2011–2012. == Ura == Metzger pelasi ensimmäinesä vuotenaan 2003 Sierra Leonen pääsarjassa Ports Authorityn joukkueessa, tehden kuudessa ottelussa neljä maalia. Vuonna 2004 hän siirtyi Mighty Blackpooliin, josta hän jatkoi libanonilaiseen Racing Beirutiin. Hän teki seurassa 21 ottelussa 14 maalia. Vuonna 2006 Metzger siirtyi Ykkösessä pelaavaan Atlantikseen. Hän pelasi seurassa 96 ottelua, joissa syntyi 30 maalia. Vuonna 2009 hän pelasi Kakkosessa PP-70:ssä 22 ottelua. Huhtikuussa 2009 hän siirtyi Slovakian toiselle sarjatasolle Topvar Topoľčanyyn. Elokuussa 2010 Mezger siirtyi Ykkösessä pelaavaan Viikinkeihin. Hän teki kahdeksassa ottelussa kuusi maalia ja hänet valittiin lokakuun Ykkösen pelaajaksi. Marraskuussa 2010 Metzger teki 1+1-vuotisen sopimuksen Veikkausliiga-seura Valkeakosken Hakan kanssa. Hän debytoi Veikkausliigassa sarjan avauskierroksella ja teki ensimmäisen maalinsa seuraavassa ottelussaan. == Maajoukkueura == Vuonna 2003 hän osallistui Sierra Leonen juniorimaajoukkueen kanssa Suomessa järjestettyihin alle 17-vuotiaiden MM- kilpailuihin, jossa hän pelasi kaikki kolme alkulohkon ottelua Espanjaa, Yhdysvaltoja ja Etelä-Koreaa vastaan. A-maajoukkueessa hän debytoi syyskuussa 2008 Guinea-Bissauta vastaan. == Yksityiselämä == Metzger syntyi Freetownissa. Hänen isänsä Obi Metzger Sr. on myös Sierra Leonen entinen maajoukkuepelaaja ja sen entinen päävalmentaja. == Lähteet == Luokka:Sierraleonelaiset jalkapalloilijat Luokka:Vuonna 1987 syntyneet Luokka:Elävät henkilöt
Jallal Zakhnini

Jallal Zakhnini on belgialainen karateka, joka saavutti pronssia Italian GP:ssä vuonna 2007 ja Belgian avoimessa turnauksessa vuonna 2008 alle 65- ja 67-kiloisten sarjoissa.Karate Records.com Viitattu 5.1.2011 Nuorten tasolla Zakhnini saavutti hopeaa ja pronssia alle 65-kiloisissa Saksan Krokoyama Cupissa ja Britannian GP:ssä vuonna 2007. Myöhemmin syksyllä 2007 hän osallistui Tšekin ja Belgian GP kisoihin, tällä kertaa alle 70-kiloisten sarjaan. Tuloksena oli edellisen turnauksen tavoin hopeaa ja pronssia. ==Lähteet== Luokka:Belgialaiset karatekat Luokka:Syntymävuosi puuttuu Luokka:Elävät henkilöt
Nurmon vaakuna

Nurmon vaakuna oli Nurmon kunnan tunnus. Vaakunan aiheen alasin ja kulkuset viittaavat talonpoikaiskäsityötaitoihin. Vaakunan selitys on ”vihreässä kentässä alasin, saatteena sen ympärillä neljä kulkusta, asetettuina 1+2+1; kaikki hopeaa.” Vaakunan on suunnitellut Ahti Hammar, ja Nurmon kunnanvaltuusto hyväksyi sen kokouksessaan 10. joulukuuta 1954. Sisäasiainministeriö vahvisti vaakunan käyttöön 15. helmikuuta 1955. Vaakuna jäi epäviralliseksi kotiseutuvaakunaksi 2009, kun Nurmo liittyi Ylistaron kanssa osaksi Seinäjoen kaupunkia. == Lähteet == * * Vaakuna Nurmo
Bountynmerimetso

Bountynmerimetso (Phalacrocorax ranfurlyi) on Uuden-Seelannin kotoperäinen merimetso. Se elää ainoastaan Bountysaarilla Uuden-Seelannin kaakkoispuolella. William Robert Ogilvie-Grant kuvaili lajin holotyypin Bountysaarilta vuonna 1901.The Internet Bird Collection Bountynmerimetso kasvaa noin 71 cm pitkäksi. Se on kaksivärinen; päästään, selästään ja siivistään musta ja rinnastaan ja vatsastaan valkoinen. Lintu elää kallioisilla rannoilla. Bountynmerimetso syö enimmäkseen kaloja, mutta myös pääjalkaisia ja äyriäisiä. == Lähteet == Luokka:Merimetsot Luokka:Uhanalaiset linnut
Aleksandrian pommi-isku 2011

Aleksandriassa tehtiin 1. tammikuuta 2011 pommi-isku koptilaista kirkkoa vastaan, kun siellä oltiin viettämässä messua. Iskussa kuoli 21 ihmistä ja 97 haavoittui. Egyptin poliisi on kuulustellut epäiltyjä. Karkeasti valmistettu pommi sisälsi nauloja. 79:stä haavoittuneesta 4 oli kirkkoa vartioineita poliiseja. Myös läheinen moskeija vahingoittui. ==Reaktiot== Paavi Benedictus XVI tuomitsi hyökkäyksen uuden vuoden puheessaan. Yhdysvaltain presidentti Barack Obama piti tekoa "barbaarisena ja katalana". Presidentti Hosni Mubarak sanoi televisiopuheessaan ulkomaalaisten osallisuudesta olevan todisteita ja lupasi ottaa tekijät kiinni. == Tutkimus == Poliisi uskoo, että kyseessä on itsemurhaisku, jonka teki koptikristityksi naamioitunut ulkomaalainen terroristi. Poliisi uskoo myös, että isku suunniteltiin ulkomailla.http://www.mtv3.fi/uutiset/ulkomaat.shtml/pommi-isku-tappoi- yli-20-koptikristittya-egyptissa/2011/01/1249670 == Lähteet == Luokka:Terrori- iskut Egyptissä Luokka:Kirkkoiskut Luokka:Vuoden 2011 terrori-iskut Luokka:Aleksandrian historia
Rakkausromaani

Rakkausromaani on kaunokirjallisuuden lajityyppi, joka keskittyy romanttisen rakkauden kuvaamiseen. == Rakkausromaanit viihdekirjallisuutena == Maailman suurin romanttisen kirjaviihteen tuottaja on kanadalainen Harlequin Enterprises. Suomessa romanttista naistenviihdettä on kustantanut muun muassa Kolmiokirja. Yritys julkaisee Suomeen sijoittuvia romanttisia taskukirjoja. Harlekiini-kirjojen vastaanottoa pro gradu -työssään tutkinut sosiologi Jukka Törrösen mukaan ”Harlekiinien suurkuluttajia ovat usein äidit, jotka joutuvat jatkuvasti myötäilemään muiden tarpeita. Romanssien lukeminen on tapa rajata itselleen tilaa arjen keskellä.” Romanssiviihdettä on verrattu miesten suosimaan urheiluviihteeseen: molempien viehätys perustuu niiden kykyyn synnyttää voimakkaita tunteita. == Lähteet == == Kirjallisuutta == * * * == Aiheesta muualla == * Yle Radio 1:n Kirjakerho: Mistä on rakkauskertomukset tehty? 9.8.2016. Luokka:Viihdekirjallisuus
Rakkauskirjallisuus

Rakkauskirjallisuus voi tarkoittaa seuraavia asioita: *Rakkausromaani *Rakkausrunous *Eroottinen kirjallisuus == Aiheesta muualla == * Yle Radio 1:n Kirjakerho: Mistä on rakkauskertomukset tehty? 9.8.2016.
Pernajan vaakuna

Pernajan vaakuna oli Pernajan kunnan tunnus. Vaakunan aihe on peräisin Teit- suvun vaakunasta. Suku on perimätiedon mukaan vaikuttanut seudulla jo 1600-luvun alkupuoliskolla tehden siitä Pernajan vanhimman aatelissuvun. Suku polveutuu Skotlannista ja sillä on ollut merkityksensä seudun asuttamiseen ja Pernajan kirkon rakentamiseen. Aatelisvaakunan kolmesta tähdestä kaksi on korvattu aurankärjillä viittaamaan maatalouden merkitykseen. Vaakunan selitys on ”hopeakentässä lakio ja vinoristi, molemmat punaiset, lakiossa kaksi aurankärkeä ja niiden välissä kuusisakarainen tähti; kaikki hopeaa.” Vaakunan on suunnitellut Gustaf von Numers, ja Pernajan kunnanvaltuusto hyväksyi sen kokouksessaan 31. toukokuuta 1952. Sisäasiainministeriö vahvisti vaakunan käyttöön 8. elokuuta samana vuonna. Vaakuna jäi epäviralliseksi kotiseutuvaakunaksi 2010, kun Pernaja liittyi Ruotsinpyhtään ja Liljendalin kanssa osaksi Loviisan kaupunkia. == Lähteet == * * Pernaja Luokka:Gustaf von Numersin suunnittelemat kunnanvaakunat Luokka:Pernaja
Perfume

Perfume on kolmihenkinen elektropop-yhtye Japanin Hiroshimasta. Trion muodostavat Ayano Ōmoto (Notchi), Yuka Kashino (Kashiyuka) sekä Ayaka Nishiwaki (A-chan). Vuodesta 2003 yhtyeen tuottajana on toiminut Yasutaka Nakata, joka tunnetaan myös yhtyeestä Capsule. Yhtyeen jäsenet esiintyvät mielellään julkisuudessa lempinimiään käyttäen. Kashino tunnettiin yhtyeen varhaisina aikoina nimellä ”Yuka-chan”, mutta hän vaihtoi lempinimeään estääkseen sekaannukset yhtyeen aikaisemman jäsenen Yuka Kawashiman, joka sittemmin nimettiinkin ”Kawayukaksi”, kanssa. Perfumella ei ole varsinaista johtajaa, mutta A-chan puhuu usein koko trion puolesta ja on muutenkin ratkaisevasti vaikuttamassa varsinkin live-esiintymisiä koskeviin päätöksiin. == Jäsenet == Yhtyeen jäsenet: * Nishiwaki Ayaka (A~chan) * Kashino Yuka (Kashiyuka) * Oomoto Ayano (Nocchi) ; Entiset jäsenet * Kawashima Yuuka (Kawayuka) == Albumit == * * * * * * * === Kokoelma-albumit === * * * == Valokuvakirjat == * 17.12.2008: Perfume Portfolio * 17.12.2009: Perfume Livefolio == Lähteet == == Aiheesta muualla == * *Perfumen kotisivu Luokka:Japanilaiset tyttöbändit Luokka:Elektronisen musiikin yhtyeet Luokka:Japanilaiset idoliryhmät
Malcolm Lincoln

Malcolm Lincoln on vuonna 2009 perustettu virolainen duo-yhtye. Yhtyeeseen kuuluvat Robin Juhkental (laulu) ja Madis Kubu (basso). Malcolm Lincoln edusti Viroa Eurovision laulukilpailussa Oslossa vuonna 2010 kappaleella Siren, muttei päässyt finaaliin. Juhkental keksi duon nimen Haluatko miljonääriksi? -ohjelman virolaisesta versiosta Kes tahab saada miljonäriks?, kun ohjelmassa kilpaillut nainen vastasi Amerikan kuudennentoista presidentin Abraham Lincolnin etunimeksi Malcolm. == Diskografia == === Albumit === * Loaded With Zoul (2010) === Singlet === * "Siren" (2010) * "Loaded With Zoul" (2010) * "Man On The Radio" (2011) ==Lähteet== Luokka:Virolaiset duot Luokka:Virolaiset elektronisen musiikin yhtyeet Luokka:Virolaiset popyhtyeet Luokka:Viron euroviisuedustajat Luokka:Vuoden 2010 euroviisuedustajat
Äidit ja tyttäret (ooppera)

Äidit ja tyttäret on Tapio Tuomelan säveltämä Kalevala-aiheinen ooppera vuodelta 1999. Sen libreton kirjoitti Paavo Haavikko. Teos kantaesitettiin Suomen Kansallisoopperassa 6. marraskuuta 1999. Tuomela suunnitteli ensin yhdistävänsä oopperan tekstin Larin-Kyöstin näytelmästä Lemminkäinen ja Haavikon teoksen Rauta-aika Lemminkäis-kohtauksista. Lemminkäisen tarinaan on lisätty sukurutsainen elementti Kullervon tarinasta: Lemminkäinen ja hänen sisarensa rakastuvat, mutta tunnistettuaan veljensä sisar hukuttautuu. Haavikon libretto on raadollinen ja pessimistinen. Lemminkäinen on teoksen ainoa miesrooli, muuten oopperaa hallitsevat vahvat, arkkityyppiset naishahmot, jotka pyörittävät tahdotonta ja heikkoa Lemminkäistä mielin määrin ja tuomitsevat hänet hapuilemaan pimeässä ikuisesti. Kalevi Ahon mukaan oopperan musiikki on vokaalisesti näyttävää ja ilmaisuvoimaista kiitollista laulettavaa, ja myös teoksen runsaan 30 hengen kamariorkesteria käytetään värikkäästi. Teoksessa on myös tapahtumia kommentoiva, tanssiva ja kansanomaiseen tapaan laulava naistrio. == Lähteet == Luokka:Suomenkieliset oopperat Luokka:1990-luvun musiikkiteokset
Afrikantähdikki

Afrikantähdikki (Ornithogalum thyrsoides) on valkokukkainen ruohovartinen mukulakasvi. == Ulkonäkö ja koko == Afrikantähdikillä on paksut, suikeat noin 30 cm pitkät ja 2 cm leveät lehdet. Kukat kasvavat terttuina erillisiin pystyasentoisiin varsiin, jotka voivat nousta puolen metrin korkuisiksi. Valkoisissa tähdenmuotoisissa kukissa on musta keskusta. == Levinneisyys ja käyttö == Afrikantähdikki kasvaa alkuperäisenä Etelä-Afrikassa. Se on levinnyt tulokaslajina myös Australian länsiosaan. Afrikantähdikkiä kasvatetaan ruukussa ja leikkokukaksi. Koristekasviksi on jalostettu myös kerrattukukkainen muoto. == Lähteet == Luokka:Tähdikit
Ministeripresidentti

Ministeripresidentti on nimike, jota käytetään hallituksen johtajasta joissakin Euroopan maissa. Nimike vastaa pääministeriä, ja sitä käytetään Saksan osavaltioiden pääministereistä sekä Belgiassa ja Unkarissa. == Katso myös == * Ministeripresidentti (Saksa) == Lähteet == Luokka:Hallitukset
Josh Wicks

Joshua Myiah Wicks (s. 1. marraskuuta 1983 Landstuhl, Rheinland-Pfalz, Saksa) on yhdysvaltalainen jalkapallomaalivahti. Hän on edustanut Veikkausliigassa pelaavaa IFK Mariehamnissa. Kaudeksi 2014 hän siirtyi ruotsalaiseen AFC Unitediin, jotka nousivat Allsvenskaniin kaudeksi 2017. Yhdysvaltain armeijan sotilastukikohdassa Saksassa syntynyt mutta Kaliforniassa kasvanut Wicks pelasi juniorina vuosina 2001–2004 Bakersfield Roadrunnersissa. Tämän jälkeen hän siirtyi Des Moines Menaceen. Ensimmäisenä vuotenaan ammattilaisena 2005 Wicks pelasi kanadalaisessa Vancouver Whitecapsissa. Toisena kautenaan 2006 hän auttoi joukkueen USL First Divisionin mestaruuteen. Maaliskuussa 2007 Wicks siirtyi Portland Timbersiin, missä hän oli sarjan parhaimpia maalivahteja. Wicks oli näytillä MLS-liigan Los Angeles Galaxyssä, minne hän sai sopimuksen maaliskuussa 2008. Hän debytoi pääsarjassa elokuussa 2008. Hän pelasi seurassa kuusi ottelua, kunnes hänet myytiin toiseen pääsarjaseuraan D.C. Unitediin. Hän debytoi seurassa heti kauden 2009 avauspelissä vanhaa seuraansa vastaan. Huhtikuussa 2010 United purki Wicksin sopimuksen. Marraskuussa 2010 Wicks siirtyi kauden 2011 kattavalla sopimuksella Veikkausliigassa pelaavaan IFK Mariehamniin. Josh Wicks saavutti kaudella 2011 Veikkaaja-lehden antamien ottelukohtaisten arvosanojen parhaan keskiarvon 7,40 Veikkausliigassa. ==Saavutukset== Vancouver Whitecaps * USL First Division: 2006 Henkilökohtaiset * USL First Divisionin paras maalivahti 2006 ==Lähteet== Luokka:Yhdysvaltalaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Sontiainen (laiva)

Sontiainen (joissain lähteissä väärin kirjoitettuna Dontiainen) on siirtolaisen ja harrastelija-laivanrakentajan Tom Sukasen Kanadassa tekemän laivan nimi. Nykyisin Sontiaisesta jäljellä olevat osat ovat nähtävillä Moose Jawin kaupungin lähellä sijaitsevassa Sukanen Ship Pioneer Village and Museumissa. == Lähteet == ==Aiheesta muualla== * Museon kotisivut * Museon vanhat sivut: * * * Laiva aavikon keskellä. Merkillinen tarina suomalaisen miehen laivanrakennuspuuhista, Aamulehti, 16.04.1939, nro 101, s. 7, Kansalliskirjaston digitaaliset aineistot Luokka:Laivat
Cronhjelm af Hakunge

Cronhielm on ruotsalainen kreivillinen aatelissuku, jonka yksi sukuhaara, Cronhjelm af Hakunge, on introdusoitu Suomen Ritarihuoneeseen kreivillisenä sukuna 2.Finlands ridderskaps och adels kalender 1956, s. 94 Suku elää Ruotsissa, mutta suomalainen sukuhaara on sammunut vuonna 1993. Suku on lähtöisin Saksasta ja sen edustaja Polycarpus Crumbygel aateloitiin Ruotsissa 8. syyskuuta 1675, mutta suvun edustajaa ei esitelty kuninkaalle. Suku korotettiin vapaaherralliseksi 16. marraskuuta 1691 ja se esiteltiin 1693 ritarihuoneella numerolla 94 Cronhjelm Flostan ja Hakungen vapaaherra sekä Seklorabergin, Hyltenäsin ja Hvilstadin isäntä.Wasastjerna, Oskar A-K s. 249–250 Cronhjelm af Hakunge oli Creutzin ohella toinen Suomen aatelin kahdesta kreivillisestä suvusta, jotka saivat kreivin arvon jo Ruotsin vallan aikana. Suvun suomalainen haara polveutuu vuonna 1799 kuolleesta kapteeni Polycarpus Cronhjelmista, jonka perhe oli 1800-luvun alkuun mennessä vajonnut varsin vaatimattomaan asemaan. Hänen pojanpoikansa saivat kasvatuksensa Pietarissa, minkä seurauksena suku osin venäläistyi 1800-luvun aikana.Alex Snellman: Suomen aateli – yhteiskunnan huipulta uusiin rooleihin 1809–1939, s. 44. Helsingin yliopisto 2014. ==Tunnettuja jäseniä== *Salomon Cronhielm (1666–1724), valtaneuvos, Närken ja Värmlannin maaherra *Polycarpus Cronhielm (1757–1799), paikallinen vaikuttaja Luodon pitäjässä *Charlotta Berger, o.s. Cronhjelm (1784–1852), ruotsalainen kirjailija *Alexander Cronhjelm (1844–1905), Suomen Painoasiain ylihallituksen puheenjohtaja == Lähteet == Luokka:Suomalaiset aatelissuvut Luokka:Ruotsin aateli
Pihlajaveden vaakuna

Pihlajaveden vaakuna oli Pihlajaveden kunnan tunnus, jonka aihe juontuu kunnan nimestä. Vaakuna on osittain puhuva. Vaakunan selitys on ”hopeakentässä vihreä pihlaja, marjat punaiset.” Vaakunan on suunnitellut Olof Eriksson, ja Pihlajaveden kunnanvaltuusto hyväksyi sen kokouksessaan 19. toukokuuta 1960. Sisäasiainministeriö vahvisti vaakunan käyttöön 10. lokakuuta samana vuonna. Vaakuna jäi epäviralliseksi kotiseutuvaakunaksi 1969, kun Pihlajavesi liitettiin Keuruun kuntaan. == Lähteet == * * Pihlajavesi Luokka:Pihlajavesi
The Dead End Kidz

The Dead End Kidz on helsinkiläisen tuottajakaksikko K.V.N & Lobo:n debyyttialbumi. Se julkaistiin FJUU Recordsin kautta 23. kesäkuuta 2008. == Kappalelista == # # # # # # # # # # # # # # # # # # == Arvostelut == * Noise.fi: Noise.fi: Levyarvio * Rumba: suopeaRumba: Levyarvio == Lähteet == Luokka:Vuoden 2008 esikoisalbumit Luokka:K.V.N:n & Lobon albumit Luokka:K.V.N:n & Lobon tuottamat albumit
Jean-Henri Fabre

Jean-Henri Casimir Fabre (22. joulukuuta 1823 Saint-Léon, Aveyron – 11. lokakuuta 1915 Sérignan-du-Comtat, VaucluseFabre, Jean-Henri, Bibliotheque nationale de France 16.4.2024, viitattu 4.7.2024 ) oli ranskalainen hyönteistutkija ja kirjailija. Fabre oli aikansa taitavimpia hyönteisten elintapojen ja vaistojen tuntijoita. Hän oli aluksi opettajana Ajacciossa ja Avignonissa mutta antautui !870-luvun alusta kokonaan hyönteisten tarkkailemiseen ja kuvailemiseen. Hänen pääteoksensa on Souvenirs entomologiques (1879-1903, 8 osaa, valikoima suom.), joka on maineikas terävien havaintojen ja miellyttävän esitystavan vuoksi.Tietosanakirja 1909, osa 11, Hakusana: Fabre, Jules (sic!) Henri Fabre oli pitkälti itseoppinut, koska heidän perheensä oli köyhä. Dinosaurus fabrosaurus on nimetty Fabren mukaan. ==Suomennokset== * Muistelmia hyönteismaailmasta: kuvauksia hyönteisten tavoista ja vaistoista 1 (Souvenirs entomologique); suomentanut Asko Pulkkinen, WSOY 1916 – x. p. WSOY, 1965 – 2. p. WSOY, 2000 ISBN 951-0-24952-1. (Teos verkossa) * Vaistojen ihmeitä: kuvauksia hyönteisten tavoista ja vaistoista 2; suomentanut Asko Pulkkinen, WSOY 1920 ;Kertomus * Sarvijäärä, teoksessa: Eläinkertomuksia, us. suomentajia. Helsinki : Tammi, 1965 ==Lähteet== ==Aiheesta muualla== *Fabren teoksia Gutenberg-projektissa Luokka:Ranskalaiset entomologit Luokka:Ranskalaiset eläintieteilijät Luokka:Vuonna 1823 syntyneet Luokka:Vuonna 1915 kuolleet
Carlisle United FC

Carlisle United FC on englantilainen jalkapalloseura Carlislen kaupungista Cumbrian kreivikunnassa. Carlisle United FC perustettiin 5. toukokuuta 1904 Shaddongate United Association Football Clubin tilalle. Seura pelaa Englannin kakkosliigassa, mutta on pelannut myös Englannin 1. divisioonassa 1974–1975. Seura pelaa kotiottelunsa Brunton Parkilla. ==Stadion== Carlisle United pelaa kotiottelunsa Brunton Parkilla, jonka kapasiteetti on 16 981\. Stadion on jaettu neljään katsomoon, joista joukkueen kannattajat ovat joko pohjois- tai itäkatsomossa. Osa katsomoista on katettu, eivätkä kaikki paikat ole istumapaikkoja. Stadionin katsojaennätys 27 500 on vuodelta 1957, kun Birmingham City pelasi FA Cupin kolmannella kierroksella Carlisle Unitedia vastaan. Ennätystä sivuttiin vuonna 1970 FA Cupin viidennellä kierroksella, kun Middlesbrough kohtasi Carlisle Unitedin. ==Saavutukset== * Englannin 1. divisioonassa 1974–75 * FA Cupin puolivälierät 1975 * Football League Trophyn toinen sija 2003, 2006 ja 2010 ==Lähteet== Luokka:Englantilaiset jalkapalloseurat *
Welcome to the Dead End

__NOTOC__ Welcome to the Dead End on helsinkiläisen tuottajakaksikko K.V.N & Lobo:n toinen albumi. Se julkaistiin FJUU Recordsin kautta yhdessä Freaky Beats Productionsin kanssa 30. kesäkuuta 2009. == Kappaleet == === CD === # # # # # # # # # # # # # # # # # # # # # # # # # # # === LP === ==== A-puoli ==== #Welcome to the Dead End #HKI State of Mind #Told You So #Torcedor #Squeeze Harder #Why #U #I Want That $ #Dix (Off-Key Piano) #6 Stringz ==== B-puoli ==== # * RZPECT #Smugglin #Less Bitches #Roller #Troublz #The Chase #DJ Douz Interlude (The Dead End Kidz II) #Gamblin... Kick Your Brainz Out! == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio == Lähteet == Luokka:K.V.N:n & Lobon albumit Luokka:K.V.N:n & Lobon tuottamat albumit Luokka:Vuoden 2009 albumit
Pulkkilan vaakuna

Pulkkilan vaakuna oli pohjoispohjanmaalaisen Pulkkilan kunnan tunnus. Vaakunan haaruristi symboloi tienristeystä, ja kuulat viittaavat risteyksen seutuvilla Suomen sodan aikana 2. toukokuuta 1808 käytyyn Pulkkilan taisteluun, joka päättyi Sandelsin johtamien joukkojen voittoon. Vaakunan selitys on ”hopeakentässä kaateinen, punainen haaruristi, jonka saatteena kolme mustaa kuulaa asetettuina 2 + 1.” Vaakunan on suunnitellut Toivo Vuorela, ja Pulkkilan kunnanvaltuusto hyväksyi sen kokouksessaan 6. kesäkuuta 1964. Sisäasiainministeriö vahvisti vaakunan käyttöön 21. elokuuta samana vuonna. Vaakuna jäi epäviralliseksi kotiseutuvaakunaksi vuonna 2009, kun Pulkkila muodosti yhdessä Kestilän, Piippolan ja Rantsilan kanssa Siikalatvan kunnan. == Lähteet == * * Pulkkila Vaakuna
Pyhämaan vaakuna

Pyhämaan vaakuna oli Pyhämaan kunnan tunnus. Vaakunan aihe viittaa tänä päivänäkin erityisesti merenkulkijoiden parissa tunnettuun Pyhämaan uhrikirkkoon sekä seudun mansikkaviljelmiin. Vaakunan selitys on ”punaisessa kentässä kultaristi, jossa sininen mansikanlehti.” Vaakunan on suunnitellut Gustaf von Numers, ja Pyhämaan kunnanvaltuusto hyväksyi sen kokouksessaan 22. lokakuuta 1968. Sisäasiainministeriö vahvisti vaakunan käyttöön 12. maaliskuuta 1969. Vaakuna jäi epäviralliseksi kotiseutuvaakunaksi 1974, kun Pyhämaa liittyi Uuteenkaupunkiin. == Lähteet == * * Pyhämaa Luokka:Gustaf von Numersin suunnittelemat kunnanvaakunat Luokka:Pyhämaa
Wahlberg

Wahlberg on seuraavien henkilöiden sukunimi: * Alfred Wahlberg (1834–1906), ruotsalainen maisemamaalari * Anders Wahlberg, suomalainen rakennusmestari * Ari Wahlberg (s. 1967), suomalainen muusikko * C. F. von Wahlberg (1847–1920), suomalainen lääkäri * Claes Wahlberg (1917–1999), suomalainen yritysjohtaja ja vuorineuvos * Donnie Wahlberg (s. 1969), yhdysvaltalainen laulaja-näyttelijä * Elisabeth Tarras-Wahlberg (o.s. von Engelhardt, s. 1950), ruotsalainen hovimarsalkka * Johan August Wahlberg (1810–1856), ruotsalainen eläin- ja kasvitieteilijä * Johannes Wahlberg (1895–1951), suomalainen sisätautilääkäri ja professori * Karl Wahlberg (1874–1934), ruotsalainen curlingpelaaja * Karoliina Wahlberg (1851–1912), suomalainen pitsinnyplääjä * Marianne Wahlberg (1917–2005), ruotsalainen poliitikko * Mark Wahlberg (s. 1971), yhdysvaltalainen laulaja-näyttelijä * Nils Erik Wahlberg (1885–1977), amerikansuomalainen autosuunnittelija * Salli Parikka Wahlberg (s. 1952), suomalainen kuvataiteilija * Timotheus Wahlberg (1791–1833), suomalainen kappalainen ja päiväkirjan pitäjä == Eläin- ja kasvilajit == * Epomophorus wahlbergi eli epolettihekko tai epolettilepakko * Hieraaetus wahlbergi eli sirokotka * Nitella wahlbergiana eli tupsusiloparta * Silene wahlbergella eli pahta-ailakki == Katso myös == * Walberg * Wallberg
Rantsilan vaakuna

Rantsilan vaakuna oli Rantsilan kunnan tunnus. Vaakunan ”toivon tähti” kuvaa tulevaisuuden uskoa, josta vaakunan aaltokoroisen vastapalkin symboloima peltomaan raivaaminen soisista erämaista on osoitus. Vaakunan selitys on ”mustassa kentässä alainen aaltokoroinen hopeinen vastapalkki, saatteena vasemmassa yläkulmassa kuusisakarainen kultatähti.” Vaakunan on suunnitellut Olof Eriksson, ja Rantsilan kunnanvaltuusto hyväksyi sen kokouksessaan 16. maaliskuuta 1964. Sisäasiainministeriö vahvisti vaakunan käyttöön 21. elokuuta samana vuonna. Vaakuna jäi epäviralliseksi kotiseutuvaakunaksi 2009, kun Rantsila muodosti yhdessä Kestilän, Piippolan ja Pulkkilan kanssa Siikalatvan kunnan. == Lähteet == * * Rantsila Vaakuna
Žygimantas Kestutis

Žygimantas Kestutis (noin 1365 – 20. maaliskuuta 1440) oli Liettuan suuriruhtinas 1432–1440. Žygimantas nojautui valtakaudellaan Puolaan, vaikkakin hänen onnistui lievittää tätä suhdetta valtakautensa lopulla. Žygimantasia seurasi vallassa Kasimir IV. ==Elämäkerta== ===Nuoruus=== Žygimantas Kestutis syntyi suurin piirtein vuonna 1365. Žygimantas oli Kęstutisin poika, ja Jogailan vangituttaessa hänet Žygimantaskin joutui vangiksi vuonna 1382. Hän oli vankeudessa vuoteen 1384 saakka, jolloin hän pakeni veljensä Vytautas Suuren luokse. Vuosina 1389–1398 hän oli perheineen Saksalaisen ritarikunnan panttivankina. Myöhemmin hän otti osaa muun muassa Vorsklajoen taisteluun veljensä alaisuudessa. ===Valtaannousu=== 200px|thumb|vasen|Žygimantasin sinetti. Vytautasin kuoltua vuonna 1430 valtaan nousi aateliston tuella Švitrigaila. Švitrigaila liittoutui Saksalaisen ritarikunnan kanssa Puolaa vastaan, ja seurauksen oli Puolan hyökkäys maahan. Tällöin Žygimantas johti liettualaisten kapinaa Švitrigailaa vastaan, ja hän nousi valtaan vuonna 1432. Valtaan noustuaan hän järjesti puolalaisten kanssa Grodnossa kokouksen, jossa sovittiin Vilnan ja Radomin unionien päätösten voimaantulosta. Puolaan päin kallellaan olo herätti vastustusta, mikä taas sai Žygimantasin ryhtymään väkivaltaisiin vastatoimiin. Švitrigaila käytti hajaannusta hyväkseen ja jatkoi vastarintaa Rusin maissa nauttimansa arvostuksen ja ritarikunnan avun turvin. Vastavetona Žygimantas päätti vuonna 1434 peruskirjasta, joka antoi ortodoksisille aatelisille katolilaisten vastaavat oikeudet. Osapuolten välillä käytiin ratkaiseva taistelu Ugemergessä 1. syyskuuta 1435. Taistelussa Žygimantas voitti puolalaisten tukemana ritarikunnan ja Švitrigailan joukot.Kallio 2009, s. 69 Žygimantasin onnistui myös vakauttaa suhteet Puolaan ja vaientaa puolalaisten vaatimukset Liettuan liittämisestä Puolaan. Ortodokseille annetuista oikeuksista syntyi kuitenkin sisäisiä ongelmia. Žygimantasin murhasi Švitrigailan kannattaja 20. maaliskuuta 1440.Kallio 2009, s. 70 ==Lähteet== ==Kirjallisuutta== * Luokka:Liettuan suuriruhtinaat Luokka:Gediminidit Luokka:Vuonna 1365 syntyneet Luokka:Vuonna 1440 kuolleet